**Դյուլա Ագհազի** (հունգարերեն՝ **Gyula Aggházy**, մարտի 20, 1850(1850-03-20), Dombóvár, Dombóvár District, Թոլնա, Հունգարիայի թագավորություն, Ավստրիական կայսրություն - մայիսի 13, 1919(1919-05-13), Բուդապեշտ, Հունգարական Խորհրդային Հանրապետություն), հունգարացի նկարիչ և մանկավարժ

Կենսագրություն
--------------

Պատանության ու երիտասարդության տարիներին Դյուլան հավասարապես տարված է եղել նկարչությամբ ու երաժշտությամբ, այս երկու արվեստներն էլ ուսումնասիրել է, մինչև անգամ որոշ ժամանակ ջութակ է նվագել Բուդապեշտի Ժողովրդական թատրոնում։ 1869-ից 1874 թվականներին ապրել է Վիեննայում, հաճախել Ավստրիայի մայրաքաղաքի գեղարվեստի ակադեմիայում անցկացվող պարապմունքներին։ Այնուհետև կերպարվեստի գաղտնիքների մեջ խորամուխ է եղել և ավելի հմտացել ու կատարելագործվել՝ ուսումը շարունակելով Մյունխենի գեղարվեստի ակադեմիայում։ Հայրենի Հունգարիա վերադառնալուց հետո մի կարճ ժամանակ անցկացրել է Սոլնոկում, որը հունգարացի նկարիչների սիրած հավաքավայրերից մեկն էր, ապա մեկնել է Փարիզ, որտեղ վարպետության դասեր է առել անվանի գեղանկարիչ Միհայ Մունկաչիից։

Սկսած 1876 թվականից՝ նա իր ժամանակի մի մասն անցկացրել է Սոլնոկում, մյուս մասը՝ Բուդապեշտում. Հունգարիայի մայրաքաղաքում Դյուլա Ագհազին աշխատում էր նաև որպես արվեստների ու արհեստների թագավորական դպրոցի (ներկայումս՝ Միհայ Նագիի անվան արվեստի և դիզայնի համալսարան) ուսուցիչ : 1897 թվականին նրան շնորհվել է Հունգարիայի գեղարվեստի համալսարանի պրոֆեսորի կոչում։

Անվանի նկարիչը սովորաբար չափազանց արագ է աշխատել, կարճ ժամանակում ստեղծել ժողովրդի կյանքից ժանրային տեսարաններ։ Իր ստեղծագործությունները պարբերաբար ներկայացրել է Հունգարիայի մայրաքաղաքի գեղարվեստի *Műcsarnok* սրահում կազմակերպված ցուցահանդեսներում։

Դյուլա Ագհազիի ժանրային նկարները, որոնք գլխավորապես արված են բնապաշտական (նատուրալիստական) ոճով, ինչպես նախկինում, ներկայումս ևս չափազանց սիրված են և գնահատված։ Դրանց զգալի մասը պահվում և ցուցադրվում է Հունգարիայի ազգային պատկերասրահում։

Պատկերասրահ
-----------

* Ծաղկած խնձորենիներ (Virágzó almafák)Ծաղկած խնձորենիներ (*Virágzó almafák*)
* Առագաստանավ՝ Բալատոն լճում (»Dodó«, a néhai Jánosi Ágoston püspök balatoni yachtja)Առագաստանավ՝ Բալատոն լճում (*»Dodó«, a néhai Jánosi Ágoston püspök balatoni yachtja*)
* Կովեր Բալատոնի ափին (Tehenek a Balaton-parton)Կովեր Բալատոնի ափին (*Tehenek a Balaton-parton*)
* Լույսի շողեր թավուտում (Fények a ligetben)Լույսի շողեր թավուտում (*Fények a ligetben*)
* Արևոտ դաշտում (Napfényes mezőn)Արևոտ դաշտում (*Napfényes mezőn*)
* Աղջիկը վառարանի առջև (Kislány tűzhely előtt)Աղջիկը վառարանի առջև (*Kislány tűzhely előtt*)
* Խռովել ենԽռովել են
* ԾառուղիԾառուղի
* Գյուղը գիշերովԳյուղը գիշերով
* Ամռան այգաբացԱմռան այգաբաց

Ծանոթագրություններ
------------------

1. 1 2  Aggházy Gyula
2. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
3. 1 2 3  Brief biography @ Magyar Elektronikus Könyvtár.

Արտաքին հղումներ
----------------

* Arcadja Auctions: more works by Aggházy

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դյուլա Ագհազի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree |
|  |
| Չափորոշչային վերահսկողություն | GND: 107875571X · ISNI: 0000000067935311 · VIAF: 96661167 · ULAN: 500156512 · WorldCat VIAF: 96661167 |

 |